***Otázky a odpovede z webinárov uskutočnených v dňoch 5.4.2022 a 7.4.2022***

***v rámci výziev č. 51/PRV/2021 a č. 52/PRV/2022***

|  |  |  |
| --- | --- | --- |
|  | **Otázka:** | **Odpoveď**: |
| 1. | Na seminári zaznela otázka ohľadom kúpy vozidla s vozíkom konkrétne vozidla ktoré môže ťahať vozík do 3,5t + vozík do 3,5t je to z dôvodu predaja dobytka a zabezpečenia odbytu - je nepredstaviteľné riešiť presun dobytka traktorom alebo pod. Poprosíme o odpoveď či by táto investícia teda bola oprávnenou v rámci odbytu. | Áno. |
| 2. | Žiadateľ ktorý má obmedzenie v rámci COV (finančné ukazovatele) napr. na 200tis a pôjde do 80tis projektu v oblasti ŽV môže ísť s projektom len do 120tis avšak ak by išiel do projektu 80tis a zvolil by oblasť Malí poľnohospodári ŽV na ktorú sa táto podmienka podielu aktív nevzťahuje v tom prípade môže ísť do maximálnej výšky t. j. 80 tis + 400tis pokiaľ preukáže v rámci financovania prísľub banky na danú sumu? | Áno. |
| 3. | V oblasti 3. živočíšna výroba môže žiadateľ získať v bod. kritériu č.7 body za „e) zlepšenie životných podmienok ustajnených zvierat“.  Považuje sa za investíciu do zlepšenia životných podmienok ustajnených zvierat projekt, ktorého predmetom je nákup traktora vrátane žacie stroja, zhrňovača, lisu na balíky, veľkoobjemového prívesu a kŕmneho voza?  Žiadateľ zlepšenie životných podmienok zvierat v podnikateľskom pláne zdôvodní, napr. nasledovne: Obstarané strojno-technologické linky na zber a manipuláciu s krmivami a stelivami zabezpečia ich zber a prepravu v kratšom čase, čo eliminuje riziko ich znehodnotenia vplyvom nepriaznivých poveternostných podmienok. Lepšia kvalita stelív a nutričná hodnota objemových krmovín má priamy vplyv na zlepšenie zdravotného stavu hosp. zvierat (welfare zvierat) a tým aj na rast ich úžitkovosti. Stroje modernej konštrukcie dokážu šetrným spôsobom manipulovať s objemovými krmovinami a eliminovať straty počas pracovných operácii zberu krmovín. Lepšia nutričná hodnota krmovín má priamy vplyv na zlepšenie zdravotného stavu hosp. zvierat a tým aj na rast ich úžitkovosti.  Bude takého zdôvodnené akceptované a môže byť takémuto projektu uznané zameranie „e) zlepšenie životných podmienok ustajnených zvierat“? | Nie, iba investície v súvislosti s ustajnenými zvieratami. |
| 4. | V prípade ak časť položiek projektu je v katalógu a časť nie, ako má žiadateľ postupovať? | Pri investíciách, ktoré sú prepojené a aby nedošlo k deleniu zákazky tak ich treba súťažiť, s tým že na katalógovú časť sa uplatnia ceny katalógu. V prípade ak sa jednotlivé časti dajú bežne kúpiť (traktor – katalóg a pluh – obstarávanie) tak je možné postupovať samostatne. |
| 5. | Žiadateľ (poľnohospodárske družstvo) plánuje predložiť viac projektov (4) na výzvu č.52/PRV/2022. V rámci povinnej prílohy k ŽoNFP č.3 sa žiadateľ rozhodol predložiť skeny originálov výpisov z registra trestov všetkých (12) členov predstavenstva.  Je žiadateľ povinný mať pre každý z podaných projektov samostatne archivované originály výpisov z RT, alebo je postačujúce archivovať výpisy z RT len v jednom originálnom vyhotovení (za každého člena predstavenstva) a do každého zo 4 projektov predloží sken tohto jedného originálneho vyhotovenia? | Áno, stačí jeden originál a predloží 5 scanov. |
| 6. | V Usmernení PPA č.8/20177 k obstarávaniu tovarov, stavebných prác a služieb financovaných z PRV SR 2014 – 2020, aktualizácia č. 3 (dodatok č. 2) sú v čl. 9, bod 3 uvedené požiadavky na cenovú ponuku. Musí tieto požiadavky spĺňať aj ponuka predkladaná k určeniu PHZ?  Napr. podľa bodu b) rozpočet členený podľa položiek vo formáte excel tabuľky – vzťahuje sa to na stavebný rozpočet, alebo aj tovar, napr. nejaký stroj?  Podľa bodu c) predložená cenová ponuka musí umožniť vyhľadávanie, podľa bodu e) musí byť potvrdená podpisom.  Keď ponuka neumožní vyhľadávanie (nie každý má skener umožňujúci vyhľadávanie), nesmie žiadateľ ponuku akceptovať?  Ak bude ponuka predložená v excely, nemôže podpísaná vlastnoručným podpisom. Ak bude podpísaná ponuka zoskenovaná, nebude vo formáte excel. Ako je podľa PPA možné splniť tieto požiadavky? | Áno.  Stavebný rozpočet.  Predloží excel + podpísaný scan (ak sa v ňom nedá vyhľadávať). |
| 7. | Musí byť zverejnená výzva na predkladanie ponúk cez JOSEPHINE žiadateľom podpísaná vlastnoručným podpisom osoby oprávnenej konať v mene žiadateľa? (Ochrana osobných údajov) | Je na rozhodnutí konkrétnej osoby, či to tam vloží podpísané alebo nie, každopádne podpísaný originál uchová u seba pre potreby k nahliadnutiu/resp. k predloženiu na základe požiadavky poskytovateľa. |
| 8. | Ak žiadateľ vyberie investíciu z katalógu cien poľnohospodárskej techniky, stavieb a technológií uplatnený v rámci podopatrenia 4.1 PRV SR 2014-2022 a potvrdí ju prílohou (vygenerovaný súbor z aplikácie PPA vo formáte pdf na tieto výdavky), musí byť súčasťou ŽoNFP aj cenová ponuka od konkrétneho dodávateľa na konkrétnu investíciu? | Nie. |
| 9. | Otázka k hlavnému zameraniu investície (viď. poznámka pod čiarou č. 17) napr. bodovacie kritéria pre oblasť: Živočíšna výroba. Text poznámky je nasledovný:  „Hlavné zameranie sa určí podľa výšky oprávnených výdavkov, ak je predmetom viac investícií, (nespočítavajú sa body za možnosti). Tzn. spomedzi viacerých investícií je to investícia s najvyššími oprávnenými výdavkami v ŽoNFP. Ak by v priebehu implementácie projektu došlo k zmene výšky oprávnených výdavkov na investície, čo by viedlo k zníženiu bodového ohodnotenia, žiadateľ má povinnosť upraviť výšku oprávnených výdavkov v ŽoP tak, aby plnenie kritéria zostalo zachované“.  Znamená to že sa hlavné zameranie projektu určuje podľa investície s najvyššími oprávnenými výdavkami v ŽoNFP? Napr. celková výška OV je 100.000,- EUR, z toho sú 3 investície po 20.000,- EUR a jedna investícia za 40.000,- ktorá obsahuje digitálne technológie. Je možné uplatniť body v rámci kritéria 7b? Investícia za 40.000 EUR, ktorá obsahuje digitálne technológie je v tomto prípade spomedzi viacerých investícií investíciou s najvyššími oprávnenými výdavkami. | V prípade ak 3 investície po 20 000 spadajú pod jedno písmeno napr. a), tak hlavné zameranie projektu je a), ak každá v inom písmene tak platia body za 40 000 investíciu. |
| 10. | V prípade stavebnej investície, ktorá je obsahom katalógu cien poľnohospodárskej techniky, stavieb a technológií a teda z katalógu vyplýva finančný limit (nie je potrebné určiť PHZ) je potrebné importovať stavebnú projektovú dokumentáciu do JOSEPHINE a generovať ID? Môže žiadateľ projektovú dokumentáciu odovzdať cez portál slovensko.sk? | Nepredkladá sa v rámci JOSEPHINE. Predkladá sa v rámci príloh ŽoNFP pri stavebnom povolení príp. ako inú prílohu. |
| 11. | Prostredníctvom materskej spoločnosti dodávame svoje produkty do firiem sídliacich (obchody) v potravinových púštiach. Akým spôsobom (aké doklady je potrebné predložiť v rámci žiadosti o NFP) si môžme uplatniť body za bodové kritérium č. 7? Stačí preukázať faktúru a doklad o úhrade od nás materskej spoločnosti a zároveň faktúru a doklad o úhrade od materskej spoločnosti voči firme sídliacej v potravinových púštiach?  Ak nie, tak aké doklady je potrebné preukázať? | Áno. Je možné preukázať odbytovanie v potravinovej púšti cez predajcu, ak tento predajca má prevádzku v jednej z obcí v zozname potravinových púští (faktúry, dodacie listy, doklad o prevádzke; nevyžaduje sa doklad o odbyte konkrétneho produktu). Ak sa žiadateľ zaviaže, že bude predávať svoje produkty v potravinových púšťach, tak sa bude preukazovať počas udržateľnosti projektu – oznámením prijímateľa o plnení podmienok udržateľnosti, podľa kap. 12 príručky pre prijímateľa, časť D. Dokladovať sa bude predajné miesto, alebo povolenie na ambulantný predaj, (alebo aj faktúry a dodacie listy, ak ide o predaj cez predajcu). Pre uznanie bodov postačuje jedna obec zo zoznamu.  Odpoveď je vo FAQ: <https://www.apa.sk/podopatrenie-4-2-otazky-a-odpovede> |
| 12. | V rámci rovnakého kritéria disponujeme iba faktúrou a dokladom o úhrade, ale nie objednávkou. Budú postačovať iba tieto doklady, alebo je potrebné predložiť aj zmluva a objednávku, hoc neexistujú? | Ak objednávka resp. zmluva neexistuje, tak ju samozrejme nepredkladáte.  Odpoveď je vo FAQ: <https://www.apa.sk/podopatrenie-4-2-otazky-a-odpovede> |
| 13. | V prípade, že prílohy, ktoré sú vo výzve označené ako “povinné” síce budú predložené v žiadosti o NFP, ale nebudú vyhodnotené ako dostatočné. Vo výzve nie je spomenutý inštitút doplnenia resp. vysvetlenia týchto príloh v proces hodnotenia žiadostí o NFP. Prosím o informáciu, či takýto inštitút bude pri tomto type príloh vo výzve zo strany poskytovateľa pomoci využitý.  Uvedené je v zákone 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov a Systéme riadenia PRV SR 2014-2022. | V rámci štandardného procesu vyhodnocovania ŽoNFP existuje aj doplnenie na výzvu, t.z. že áno, bude možnosť doplnenia na dožiadanie. |
| 14. | V prípade, že si žiadateľ uplatní v rámci bodového kritéria č. 3 body za zameranie projektu, s ktorým sa však odborný hodnotiteľ nestotožní. Stratí žiadateľ nárok na uplatnenie akýchkoľvek bodov v rámci tohto kritéria, alebo odborný hodnotiteľ pridelí body podľa toho, kam podľa neho spadá zameranie projektu? | Podľa hodnotiteľom určeného zamerania projektu. |
| 15. | Ak rovnaká investícia spadá pod viacero oblastí uvedených v bodovom kritériu č. 3. Je potrebné popísať príslušnosť ku všetkým typom zamerania a priradiť si body podľa toho, ktoré je pre žiadateľa z pohľadu bodov najvýhodnejšie? | Podľa toho, ktoré si vyberie žiadateľ. |
| 16. | Znenie totožné ako v predchádzajúcej otázke, ale týkajúce sa EURI. Príklad: žiadateľ sa zaradí v rámci EURI pod “ekologizáciu výroby”, ale odborný hodnotiteľ toto zaradenie neuzná, podľa neho pôjde napríklad o “digitalizáciu a robotizáciu v spracovaní poľnohospodárskych produktov”. Ponechá odborný hodnotiteľ žiadosť o NFP so zvýšenou intenzitou pomoci, aj pokiaľ neuznal zaradenie pod EURI deklarované žiadateľom v žiadosti o NFP? | Ak spĺňajú zaradenie pod EURI tak ponechá zvýšenú intenzitu. |
| 17. | Prípadne je možné príslušnosť k EURI deklarovať viacerými oblasťami, napríklad aj ekologizácia aj digitalizácia a robotizácia? | Popis pre investície prispievajúce k odolnému, udržateľnému a digitálnemu oživeniu (zdroje EURI) je uvedený v bode 2.4.3.  1. digitalizáciu a robotizáciu v spracovaní poľnohospodárskych produktov  2. zníženie energetickej náročnosti výroby, vrátane emisií  3. ekologizáciu výroby  4. efektívne a/alebo ekologické využitie odpadov a vedľajších produktov z výroby  5. investície v krátkych dodávateľských reťazcoch a miestnych trhoch s cieľom zníženia uhlíkovej stopy.  6. investície v spracovaní poľnohospodárskych produktov, ktoré prinášajú zlepšenie bezpečnostných podmienok zamestnancov pri práci. |
| 18. | Vo výzve na predkladanie žiadostí o NFP sú v bode 2.4.3 popísané jednotlivé typy investícií prispievajúcich k odolnému, udržateľnému a digitálnemu oživeniu:  - predpokladám správne, že tieto definície sa týkajú aj bodového kritéria č. 3, písmen a) - d)?  V rámci definície “ekologizácie výroby” sa píše, že aj o: výrobu potravín s vyššou pridanou hodnotou resp. o optimalizáciu výrobného procesu a inovácie zamerané na zvýšenie stupňa zhodnotenia primárnych surovín. Pokiaľ realizáciou projektu zoptimalizujeme výrobný proces (obstaraná technológia zamedzí možnosti kontaminácie vstupnej suroviny a medziproduktu až po zabalenie zo vzduchu) tak, že realizáciou projektu dosiahneme pri konkrétnych produktoch predĺženie doby trvanlivosti produktu, je možné takúto investíciu zaradiť pod “ekologizáciu výroby”? | Áno.  Áno. |
| 19. | V prípade, že prieskum trhu pre potreby výberu dodávateľa bude žiadateľ realizovať až po prijatí oznámeni o schválení žiadosti o NFP, teda viac ako 6 mesiacov po ukončení prieskumu trhu pre PHZ. V článku 4 bod 6 Usmernenia PPA č. 8/2017 k obstarávaniu tovarov sa píše "PHZ musí byť aktuálna v deň začatia obstarávania. Z toho dôvodu PHZ a údaje, z ktorých vznikla, nemôžu byť staršie viac ako 6 mesiacov ku dňu začatia obstarávania, resp. ku dňu predloženia žiadosti o NFP[1].  Platí v prípadoch, kedy prijímateľ používa PHZ pre nastavenie oprávnených výdavkov k žiadosti o NFP  Je potrebné v tomto prípade zrealizovať nový prieskum trhu pre potreby určenia PHZ, keďže PHZ pre potreby určenia hodnoty COV do žiadosti o NFP bude staršia ako 6 mesiacov? | Určenie PHZ musí byť pred podaním ŽoNFP. Nie je potrebné realizovať nový prieskum trhu. Lehota 6 mesiacov je smerodajná k podaniu ŽoNFP. |
| 20. | Poprosím objasnenie ohľadne výzvy č.52 - PRV 4.1 Podpora na investície do poľnohospodárskych podnikov:   - na dnešnom webinári v rámci kladenia otázok odznelo, že koeficient podielu aktív podniku z poslednej účtovnej závierky k výške oprávneným výdavkom sa počíta iba v prípade projektov nad 200 000 Eur.  Uvedená skutočnosť sa však vo výzve nenachádza.  Našla som to len v rámci výzvy č.51 pre spracovateľov. Týka sa to aj výzvy č.52 pre poľnohospodárov..?? | Pre výzvu č. 52 je na strane 4 uvedené:  V prípade oblastí: **ŠRV; ŽV; Skladovacie kapacity pre produkciu ŠRV** je obmedzenie na maximálnu výšku oprávnených výdavkov nasledovné: podiel aktív podniku zistených z poslednej riadnej účtovnej závierky podniku pred podaním ŽoNFP k celkovým oprávneným výdavkom všetkých podaných ŽoNFP žiadateľa na aktuálnu výzvu podopatrenia 4.1 je väčší alebo rovný 2. V prípade nesplnenia podielu aktív podniku k celkovým oprávneným výdavkom všetkých podaných ŽoNFP na aktuálnu výzvu podopatrenia 4.1 bude žiadateľ vyzvaný na objasnenie a určenie konkrétnych ŽoNFP, ktoré majú byť predmetom hodnotenia tak aby bola splnená uvedená podmienka. Ukazovatele finančnej situácie podniku tvoria prílohu č. 3 k formuláru ŽoNFP. |
| 21. | V prípade ak cena uvedená v katalógu je vyššia ako skutočná cena obstarania, akú sumu uvádzať do ŽoNFP? | V ŽoNFP sa uvádza cena z katalógu, ktorá bude následne predmetom refundácie. |
| 22. | V prípade ak sa niektorá stavba nenachádza v katalógu ale niektoré jej časti áno, môžu byť uvedené položky preukázané výstupom z katalógu? | Áno. Pre uplatnenie položiek z katalógu je potrebné dodržanie minimálnej špecifikácie (stavba+vybavenie, resp. stavba alebo vybavenie) a účelu zamerania (pre konkrétnu kategóriu zvierat). |
| 23. | Ak sa niektorá stavba nachádza v katalógu, ale žiadateľ chce inú technickú špecifikáciu, môže ísť cez obstarávanie? | Nie, ak je stavba uvedená v katalógu, je potrebné ísť podľa katalógu a dodržať minimálne podmienky tam uvedené. |
| 24. | V prípade určenia PHZ v rámci ktorej je fotovoltaika, je dostatočné na určenie PHZ predložiť rozpočet projektanta? | V prípade fotovoltaiky ide o technológiu a v tom prípade nestačí predložiť rozpočet projektanta, ale na časť investície s fotovoltaikou treba bežné obstarávanie (3 cenové ponuky), pokiaľ sa nejedná o investíciu v rámci Katalógu. |
| 25. | V prípade ak časť položiek projektu je v katalógu a časť nie, ako má žiadateľ postupovať? | Pri investíciách, ktoré sú prepojené a aby nedošlo k deleniu zákazky tak ich treba súťažiť, s tým že na katalógovú časť sa uplatnia ceny katalógu. V prípade ak sa jednotlivé časti dajú bežne kúpiť (traktor – katalóg a pluh – obstarávanie) tak je možné postupovať samostatne. |